**Измене број 2. Статута ОШ „Уједињене нације“, дел. бр. 0-540/2-21 од 23.11.2023. године са изменама дел. бр. 0-60/1-23 од 14.02.2023. године**

Члан 1.

Члан 60. се мења и сада гласи:

**„Члан 60.**

Школа организује продужени боравак за ученике млађих разреда, чиме се ученицима омогућава да под стручним надзором наставника уче, обнављају градиво, раде домаће задатке и рекреирају се када нису на часовима редовне наставе, ако постоји интересовање родитеља и ако има просторне и кадровске могућности за извођење овог облика рада уз сагласност надлежног министарства за овај облик рада.

Школа организује продужени боравак за ученике 1. разреда од шк. 2024/25. године.

Упис ученика у групе продуженог боравка врши се у складу са Стручним упутством о формирању одељења и начину финансирања у основној школи до попуне места одобрених од стране Министарства просвете.

Пријављивање за упис у продужени боравак обавља се у току заказаног термина за тестирање претходно учињеног преко портала Е-управе предајом свих потребних докумената за упис у продужени боравак.

Документа потребна за упис у продужени боравак се састоје од потврда издатих од стране послодаваца које не смеју бити старије од 01. фебруара текуће године којим се доказује да су родитељи, односно законски заступници радно ангажовани. Под радним ангажовањем подразумева се рад у радном односу и ван њега у смислу Закона о раду.

У случају да слободна места нису попуњена на горе описани начин, у продужени боравак могу се уписати деца, односно ученици чији родитељи или законски заступници немају заснован радни однос. У том случају, предност имају деца, односно ученици чији један родитељ или законски заступник има заснован радни однос.

Изузетно, предност при упису у продужени боравак могу остварити деца, односно ученици чији се родитељ/дзз сам стара о детету због тога што је други родитељ преминуо, или је непознат, односно лишен родитељског права судском одлуком. Документа која се том приликом предају су извод из матичне књиге умрлих или решење надлежног органа о проглашењу несталог лица умрлим, извод из матичне књиге рођених за дете када родитељ није познат, односно судска одлука којом је други родитељ лишен родитељског права.

Предност при упису оствариће само она деца, односно ученици чији родитељи/дзз предају уредну документацију из претходног става оног дана кад је заказано тестирање и Е-упис.

У супротном, тј. ако родитељ/дзз не докаже да је носилац поменутог својства његово дете неће остварити предност при упису у продужени боравак.

На основу уредно предате документације формира се ранг листа у складу са редоследом који су родитељи заузели приликом заказивања термина за тестирање на порталу Е-управе.

Право на упис у продужени боравак имају ученици у складу са ранг листом до попуне четири групе продуженог боравка.

Групе продуженог боравка су хомогене у зависности од броја примљених ученика првог разреда.“

Члан 2.

У члану 143. став 2. тачка 12) „неадекватно испуњавање обавеза дежурног ученика“ брише се.

У члану 143. став 2. тачка 15) мења се и сада гласи: „улази у школу у папучама, јапанкама и сличној обући, шортсевима изнад колена, мини сукњама, мини хаљинама, атлет-мајицама, мајицама које откривају стомак и леђа и одећи са непримереним деколтеом и непокривеним раменима. Примерена дужина шортсева је најмање до колена посматрано у стојећем ставу“.

У члану 143. став 2. тачка 16) мења се и сада гласи: „носи одећу са навијачким обележјима или вулгарним садржајима“.

Члан 3.

У члану 197. став 2. бришу се речи „Дежурни ученици“.

Члан 4.

Остали чланови Статута остају непромењени.

Члан 5.

Ове измене заведене су под бројем 0-422/1-23 од 30.08.2023. године, објављене су на огласној табли дана 30.08.2023. године и ступају на снагу даном објављивања, осим чл. 60. који ступа на снагу од почетка школске 2024/25. године.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_

Милан Сретић